อิรักเฉียบ วางแผนรวบแกนนำโหดไอซิส เผาทั้งเป็นนักบินจอร์แดนได้แล้ว
(ภาพ: gawker.com),กรรมตามทันแกนนำระดับสูงสุดเหี้ยมกลุ่มไอซิส อยู่เบื้องหลังสั่งเผาทั้งเป็น นักบินจอร์แดน โดนจับตัวได้แล้ว หลังกองกำลังความมั่นคงอิรัก วางแผนเฉียบ ลวงให้เดินทางจากซีเรียมาอิรัก,เมื่อ 16 พ.ค.61 เว็บไซต์เดลี่เมลรายงานว่า นายซัมดัม อัล จามาล แกนนำระดับสูงจอมโหดของกลุ่มติดอาวุธรัฐอิสลาม หรือไอซิส ซึ่งอยู่เบื้องหลัง,การสังหารชีวิต นายโมอัซ อัล-คาซาสเบห์ อดีตนักบินจอร์แดน อย่างเหี้ยมโหด ด้วยการเผาทั้งเป็นขณะอยู่ในกรงเหล็ก, หลังเครื่องบินขับไล่ตกในซีเรีย เมื่อ 3 ปีก่อนนั้น ในที่สุด นายอัล จามาล ได้ถูกจับกุมได้แล้วในประเทศอิรัก พร้อมกับแกนนำอีก 3 คนของไอซิส เมื่อสัปดาห์ที่ผ่านมา ในขณะที่ผลงานความโหดร้ายป่าเถื่อนของนายอัล จามาล ที่ผ่านมา ถึงขั้นทำให้เขาถูกวางตัวให้เป็นผู้นำกลุ่มไอซิสในอนาคตเลยทีเดียว,ตามรายงานข่าวระบุว่า กองกำลังความมั่นคงแห่งอิรักได้วางแผนล่อหลอกให้เหล่าผู้นำไอซิสเดินทางจากฐานที่มั่นในซีเรียไปยังอิรัก ด้วยการส่งข้อความโทรเลขผ่านทางมือถือของนายอิสมาอิล อัล-อิธาวี หนึ่งในหัวหน้าฝ่ายสู้รบของไอซิส ซึ่งถูกจับกุมได้ก่อนหน้านั้นแล้ว จนทำให้แกนนำไอซิสทั้ง 4 คน รวมทั้งนายอัล จามาล รีบเดินทางมาอิรัก ตามสถานที่ที่นัดหมาย จนถูกจับกุมได้ทั้งหมด,ทั้งนี้ ชาวโลกต้องสุดสลด เมื่อได้เห็นคลิปวิดีโอสุดโหดที่กลุ่มไอซิสนำมาเผยแพร่บนโลกออนไลน์ บันทึกเหตุการณ์เผาทั้งเป็นนักบินจอร์แดน ซึ่งอยู่ในชุดนักโทษแบบจัมพ์สูทสีส้ม ขณะถูกคุมขังอยู่ในกรงเหล็ก รายล้อมด้วยเหล่าสมาชิกไอซิสที่แต่งกายในชุดลายพราง สวมหมวกโม่งปกคลุมใบหน้า และมีอาวุธครบมือ.
กรรมตามทันแกนนำระดับสูงสุดเหี้ยมกลุ่มไอซิส อยู่เบื้องหลังสั่งเผาทั้งเป็น นักบินจอร์แดน โดนจับตัวได้แล้ว หลังกองกำลังความมั่นคงอิรัก วางแผนเฉียบ ลวงให้เดินทางจากซีเรียมาอิรัก
เผาทั้งเป็น นักบิน จอร์แดน,อิรัก จับแกนนำไอซิส,นักบินจอร์แดน โดนไอซิสเผาทั้งเป็น,อิรัก,ไอซิส